KLUBI 700
Della Andersonil oli aastaid hirm taevasse mineku ees.
Ta kartis, et kohtub seal lapsega,
kelle ta oli aastakümneid varem aborteerinud.
Ta oli kindel, et ta tütar küsiks ta käest:
"Emme, miks sa seda tegid?"
Täna aga ei pea ta enam selle pärast muretsema.
Küsimus polnud ju selles, et ma tahtnuksin aborti teha.
Ei tahtnud.
Tundsin lihtsalt,
et see oleks mu lapsele parem, kui sündida siia ilma.
Minust polnud kellelegi mingit kasu.
Mul oli juba teine trimester käimas,
kui arst ütles, et võin veel aborti teha.
Samas polnud see lihtne, sest pidin loote siiski ilmale tooma.
Nii läksingi haiglasse, kus sünnitegevus käis 24 tundi.
Tundsin lõputut valu.
Kui muidu oodatakse oma lapse esimest nuttu,
siis ma ei saanud seda kunagi kuulda.
Mul on nii kahju, kullake.
Mul on nii kahju.
Läksin koju ja tahtnuksin lihtsalt surra.
Ma ei suutnud elada sellega, mida olin teinud.
Istusin žilett käes oma voodi veerel
ja lõikasin endale hästi väikeselt sisse.
Tahtsin jätkata, aga siis helises telefon.
Võtsin kõne vastu
ja teisel pool oli üks mees, kes oli hakanud käima me koguduses.
Ta ütles: "Jumal ütles mulle, et oled hädas.
Kui aga jätkad otseteed mööda seda kitsast teed
ja usaldad Teda,
siis Ta taastab kõik selle,
mille "rohutirtsud" on su elus hävitanud.
Ta annab kümnekordselt tagasi kõik selle, mille saatan on röövinud.
Jumal armastas mind nii väga, et pani selle mehe mulle helistama.
Nii lubasin Jumalale, et elan Talle.
Jumal saatis oma armulikkuses kellegi mu ellu.
Mu abikaasa,
kes on kõige lahkem ja õrnem inimene, keda tean.
Mida enam me suhe tugevnes,
seda enam mõtlesin, et pean selle lõpetama,
sest see polnud tema suhtes aus.
Rääkisin talle oma elust kõik ära
ega unusta kunagi, kuidas ta ütles:
"See võis ju mingil hetkel olla tähtis,
aga nüüd on juba hilja - ma armastan sind.
Jumal on saatnud mind su ellu,
et pöörata ümber kõik sinuga toimunud õudused."
Oleme tänaseks olnud abielus 42 aastat.
Meil on kaks poega ja kaks tütart.
Need on olnud kõige imelisemad 42 aastat mu elust.
Mu abikaasa Gary on kingitus Jumalalt.
Jumal on andnud mulle kõik, mida oskasin eales loota.
Olin küll õnnelik,
aga samas oli mu elus siiski midagi puudu.
Mõistsin, et mul on puudu tõelisest rõõmust
ja seda seetõttu,
et ma ei suutnud andestada iseendale seda, mida olin teinud.
Igatsesin nii väga näha oma tütart.
Ma ei suutnud uskuda,
kuidas on võimalik, et taevas ei saa olema pisaraid,
kui mu tütar mind seal kohtab?
Mida ta ütleks?
"Emme, miks sa nii tegid?"
Nii olin küll väliselt rõõmus, aga mul polnud rahu.
Siis aga kuulsin ühest mehest,
kes korraldas Lakelandis ärkamisteenistusi.
Selleks oli pastor Rodney Howard Brown.
Gary oli enam kui valmis minuga sinna sõitma,
sest ta teadis kõiki mu võitlusi.
Olin seal kogu teenistuse ära, aga mitte midagi ei juhtunud.
Valmistusime juba lahkuma ja ma olin nii pettunud.
Mu süda oli täiega murtud.
Olime parasjagu fuajees, kui Püha Vaim langes mu üle
ja ma langesin sinna maha.
Jumal aga viis mu samal ajal taevasse.
Vaatasin üles ja nägin punast udu.
Kui kõik aga selgeks lõi,
nägin valges rüüs Kristust istumas ühe kivi peal.
Ta vaatas mu poole,
hoides samal ajal kõhust kinni ja naerdes.
Ta sõna otseses mõttes naeris kõht kõveras
ja jagas sellega mullegi helgust.
Siis aga avanes vaade vasakule
ja ma nägin valges kleidis punupatsidega tüdrukut
hüppamas, tantsimas ja keerutamas Jeesuse jalge ees.
Jeesus naeris ja tundis temast rõõmu.
Siis aga pööras tüdruk ümber ja me pilgud kohtusid.
Teadsin hoobilt, et see on minu tütar.
Sirutusin ta poole, soovides teda puudutada.
Kordasin muudkui: "Laske mul teda puudutada ja hoida!"
Tüdruk hüppas Jeesuse juurde, sikutas Teda kuuepalistust,
vaatas minu poole ja ütles: "Vaata Jeesus, emme naerab."
Ja Jeesus vastas: "Ma tean. Kas pole mitte imeline?"
Siis aga pöördus Ta mu poole ja ütles: "Tänasest alates
ei tee sa enam midagi oma valust lähtuvalt,
vaid sa saad tegema kõike rõõmus."
Nii ka teadsin, et taevas pole mingeid pisaraid
ja mu tütar ei vihanud mind karvavõrdki.
Ta tahtis mind väga näha ja oli rõõmus mu nägemise üle.
See muutis mu elu.
Tema nägemine jääb mulle igavesti kalliks mälestuseks.
Jumal asendas mu mälestuse imetillukesest beebist
pildiga mu imelisest tütrest tantsimas Jeesuse ligiolus.
Milline imeline Jumal meil ikka on!
Ta andestab täielikult.
Sel hetkel suutsin andestada ka iseendale.
Uskumus, et mu patt on liiga suur, muutis Jeesuse vere tühiseks.
Veri, mis on piisav katma kõiki patte
ja mida iganes me ka pole teinud -
Tema arm on piisavalt suur, et seda katta.
Vaadates seda lugu meenus mulle üks piiblisalm:
"Nüüd ei ole enam mingit hukkamõistu..."
Mitte mingit hukkamõistu.
Vahet pole, mida oleme läbi elanud või teinud -
see on see, mida see ütleb:
"Nüüd ei ole enam mingit hukkamõistu neile, kes on Jeesuses Kristuses."
Jah, me lahjendame sageli seda, mida sinu ja minu eest ristil tehti,
kui ütleme, et Jeesuse jaoks on raske andestada seda, mida oleme teinud.
Kuid just seetõttu Ta ütleski ristil: "See on lõpetatud!"
Ta kattis kõik.
Nii sinu kui minu heaks.
Kes veel nõnda armastaks?
Ma ei tea küll kedagi teist, kui vaid Jeesust.
Kui Ta andis endast kõik
ja ütles: "See on lõpetatud!"
Kui ta kannatas, voolas verd ja suri sinu eest,
siis ka Tema ülestõusmine oli sinu eest,
mis pitseeris kogu selle loo.
Ta ainuüksi ei surnud, aga Ta ärkas taas ellu
ja ütles: "Ma olen siin.
Ma tean ja näen sind keset kogu su kupatust,
aga ma toon sellest loost ühe sõnumi välja."
Kes veel teeks midagi sellist me heaks?
Jumal on meiega nii kannatlik.
Kannatlikum, kui me isegi iseendaga vahel oleme.
Võib-olla sa oled ka teinud midagi,
mida sa pole suutnud endale andestada.
Sel juhul on tänane sõnum sulle:
"Tule tagasi koju - Jumala Isa südame juurde."
Tema juures leidub andestust kõigele.
Kuid mitte vaid andestust, aga ka täiesti uut algust.
See uus algus aga tähendab seda,
et sa pole vaid väliselt õnnelik ja rõõsa,
aga Ta toob ka rõõmu me südamesse ja hinge,
mis laseb meil tõeliselt rõõmustada, ülistada
ja hinnata ning mõista kõike, mida Ta on meie heaks teinud.
Ta tegi meie heaks midagi,
mida me ise poleks saanud enda heaks teha.
Kas poleks siis kohutav, kui keelduksime seda vastu võtmast?
Kas sa võtaks palun täna vastu Jeesuse Kristuse andestuse
ja andestaks ka iseendale?
Lihtsalt ütle kohe praegu: "Jeesus,
usun, et Su ristisurm oli ka minu pärast ja heaks.
Et su andestus katab ka minu patud
ja Su ülestõusmine ning uus algus on ka mulle mõeldud.
Kuid ma ei võta ainuüksi vastu Su andestust,
aga ma andestan ka iseendale."
Sa ei leia seda kusagilt mujalt.
Selle hind pole odav, aga see on tasuta.
Järgmisena lugu 3-aastasest tüdrukust,
kes jagab juba evangeeliumi.
Kohume Elloriega, kes räägib meile,
miks talle meeldib rääkida "Superraamatust".
Lisaks: mida see tähendab kuulda Jumala möiret Siionist
ja müristamist Jeruusalemmas?
Ülistusjuht Paul Wilbur tahtis ka teada saada,
jagades seda meiega peale pausi.
Sul on kõik, mida arvasid õnneks vaja minevat.
Paljutõotav kajäär,
piisavalt sõpru
ja üha kasvav pere.
Ometi tundub elu kuidagi tühi ja midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu -
vaata "Klubi 700" saadet!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Joeli raamat oli see,
mis inspireeris Paul Wilburi viimase albumi loomist,
mis pole ei rohkem ega vähem kui lihtsalt auline.
Vaadake!
Artist Paul Wilbur on rännanud 40 aastat mööda ilma
jagades sõnumit Messiast ja olles kui Iisraeli eestseisja.
Piiblit lugedes püüdis Pauli pilku Joeli raamatus öeldu,
mis rääkis Jumala möirgest Siionis ja müristamisest Jeruusalemmas.
Sellest sündis ka tema järgmine projekt -
14 looga album "Möire Siionist",
mis salvestati otse Jeruusalemmas Iisraeli 70-aastapäeva pidustustel
ja mis kuulutas Jumala au.
Tervitame siinkohal taaskord meie head sõpra Paul Wilburit.
Su siinolek on alati tõeline kingitus. - Tänan.
Ja järelikult kuuleme ka sind laulmas. - No loodetatavasti.
Või õigemini ülistamas.
Jaa, sest tegu on aastapäeva üritusega.
Räägi meile lähemalt sellest CD'st,
mis salvestati Jeruusalemmas LIVE-kontserdina
Iisraeli 70-aastapäeva puhul.
Tegelikult sattus mitu tähtpäeva kokku
Reformatsiooni 500. aastapäev,
Jeruusalemma taasühinemise 50. aastapäev,
mis on ju jagamatu, igavene pealinn.
Laulu "Käes on nüüd Eelija päevad" 20. aastapäev
ja mitmed muud tähtpäevad veel.
Kuid me kõik saime laval kokku.
CBN muide tegi meie jaoks avavideo.
See oli imeline lugu,
sest seal osalesid kristlastest araablased,
messiaanlikud juudid,
kristlikud sionistid,
kellest enamus olid milleeniumlased maailma eripaigust.
Me plaat on nüüdeks antud välja ka hispaania keeles.
Me ei kuulu enam Intergrity Music alla.
Me muusika oli iTunes 3. kohal.
Need helid on need, mis seda kõike tingivad
ja ma leidsin need Piiblist.
Jumal ütleb Joeli raamatus...
Armas aeg, mu mõtted liiguvad praegu nii kiiresti
ja mul oleks nii palju, mida öelda!
Otsuste orus on suurel hulgal inimesi
ja loomulikult puudutab see ka tänapäeva,
mitte vaid aega 3000 aastat tagasi.
Inimeste elud on kaalul.
Rääkisid siin ennist just andestusest
ja Jeesuse veres peituvast väest.
Ülistasime alles 2 päeva tagasi hauaaias, kus Jeesuse haud on tühi.
Kuid samas tahtsime ka kuulda ühte heli.
Sest mediteerides Joeli raamatu 4. peatüki üle,
kus salmis 16 on öeldud: "Issand möirgab Siionist
ja toob Jeruusalemmast kuuldavale oma hääle."
Kuidas see aga kõlab?
Nii helistasin sõber Gordon Robertsonile,
küsides, kas ta saab mind kuidagi aidata?
Oleme teinud imelist koostööd
ja me oleme osalenud Klubi 700 saadetes
iga-aastaselt alates 1995. aastast.
Selle heli leidsin ma aga 1 Saamueli 7. peatükist,
kus on juttu Juuda lõvi taevase heli vallandumisest.
Ühtlasi on seal öeldud,
et peale Jumala müristamist ei tülitanud vilistid enam iisraellasi.
Nii tahtsin luua sellest midagi,
et kui inimesed seisavad silmitsi oma "vilistitega" -
olgu selleks siis andestamine, mingit sorti patt või rünnakud -
et siis taevast vallanduks üks heli...
Appi, seda kõike on liiga palju! - Ma tean.
See on midagi teistsugust.
Su helid muutusid, kui otsisid seda möiret.
Kuid kuidas? Kuidas sa seda teisiti väljendasid?
See on huvitav, et sõnal "möirgama",
mis heebrea keeles on "shaag" ja mida tähistab ka number 7580,
et sellel on kaks tähendust.
1. Meeleheitel inimese appihüüd. 2. Võiduhüüd või võidumöire.
Jumal ütles: "Kui sa hüüad mind appi oma meeleheites,
lasen ma su üle kosta oma võidumöirge."
Kui me hüüame: "Appi!", siis Ta müristab otse Jeruusalemmast
ja peletab kõik "vilistid" kaugele ära.
Kasutasime Lähis-Ida pille ja kutsusime kokku noore põlvkonna,
eesotsas noorte ja tegusate ülistusjuhtidega,
kes lisavad oma värvi kogu sellele loole.
Ja nii see läks.
Paul Wilburi värske CD ja DVD "Möire Siionist",
mis on tellitav internetist.
Ühtlasi kuuleme kohe üht Pauli laulu sellelt plaadilt
nimega "Adonai".
Laulge kaasa, kui teate seda laulu!
Igaviku Issand
Vaheriide tagune müsteerium
Kogu maa ja taeva Issand Iisraeli Jumal
Tule oma tarkuse ja väega
Riietatud au ja jõuga
Issand, kuule me südamete hüüdu Oh tule, Sa võitja Kuningas
Iga silm saab nägema, kuidas Su au täidab taeva
Adonai, Adonai
Iga põlv saab nõtkuma Su ees Issand, kõige kõrgem
Adonai, Adonai
Ainuüksi Sina oled Jumal, kelle poole iga keel hüüab
Adonai
Möirga, Juuda lõvi!
Siin Su Jerusalemm ootab
Ülistus tõusmas kõrgele
Selle imeilusad väravad igatsevad näha Sind tõusmas
Kui kogu Siion laulab "Baruch ha ba b'shem"
Adonai, Adonai
Iga põlv saab nõtkuma Su ees Issand, kõige kõrgem
Adonai, Adonai
Ainuüksi Sina oled Jumal, kelle poole iga keel hüüab
Adonai, Adonai
Iga põlv saab nõtkuma Su ees Issand, kõige kõrgem
Adonai, Adonai
Ainuüksi Sina oled Jumal, kelle poole iga keel hüüab
Adonai
Jeesus on Issand. Laulge!
Oled Issand üle kogu maa, oled Issand üle kogu maa
Laulge seda koos minuga, aga Talle.
Oled Issand üle kogu maa, oled Issand üle kogu maa
Adonai, Adonai
Iga põlv saab nõtkuma Su ees Issand, kõige kõrgem
Adonai, Adonai
Ainuüksi Sina oled Jumal, kelle poole iga keel hüüab
Adonai
RÕÕM - PÜÜA SEE KINNI!
Vickyle meeldib veeta aega koos oma lapselapselapsega.
Eriti veel, kui nad vaatavad koos CBN'i "Superraamatut".
3-aastane tüdrukuke
on õppinud "Superraamatust" Piibli kohta palju
ja Vicky tõdeb, et "Superraamat" pole vaid lastele.
Siin on Ellorie - oma vanavanaema rõõm ja uhkus.
Üks nende lemmiktegevusi on vaadata koos "Superraamatut".
Oleme alati põnevil uute "Superraamatu" osade üle.
Need köidavad teda ja tal on nälg nende järele.
Üks nende lemmikuid on Joona lugu.
Joona oli teel Niinevesse, aga siis kala neelas ta alla
ja see oli väga halb lugu.
Vickyle meeldib, et "Superraamat" õpetab Elloriele piiblilugusid
uuel ja põneval moel.
Kannan hoolt ka selle eest, et ta teaks,
et tegu on tõestisündinud lugudega Piiblist.
Ta saab need endale selgeks just selliselt nagu Piibel neid õpetab
ja see ongi kõige toredam asi "Superraamatu" juures.
Selle peategelased räägivad lastega nende endi keeles
ja samastuvad laste eluga.
Kõige lõpus aga tuleb õppetund - puudutagu see siis andeks andmist
või seda, et Koljat oli halb, Taavet aga hea ja vapper.
Mistõttu lapsed saavad ka olla vaprad.
Ellorie on sealt palju õppinud, nii nagu ma isegi.
See pole vaid lastele.
Ühtlasi jagab Ellorie kõike õpitut teiste lastega.
See on üks imeline asi
ja just see, mida soovid oma lastele ja lastelastele.
See on ju pärand, mille tahad endast maha jätta,
sest see on nende elu alus
ja sellele sa ju rajad midagi.
Ta on alles 3-aastane, aga jagab juba evangeeliumit.
Ta jagab "Superraamatut" ka oma sõpradega,
nii et nad õpivad sealt ühekoos.
Imeline.
Mulle meeldib "Superraamat"!
"Superraamat" meeldib lastele üle maailma.
Tänaseks on seda tõlgitud üle 50 keelde,
et lapsed saaksid osa piiblilugudest.
Sest kui "Superraamatu" tegelased midagi räägivad,
siis seda piiblisalmide põhiselt.
See on imeline viis õpetada lastele Jumala päästeplaanist
ja nende lugude tähendusest.
Ka sellest, kuidas need lood nende endi elu mõjutavad.
Veelgi imelisem aga on see, kui 3-aastasest saab evangelist,
kes jagab seda kõike ka oma sõpradega.
Nii et tore näha, mis üle maailma toimub.
Nüüd aga teie küsimuste juurde.
Jeanette kirjutab:
"Lugesin hiljaaegu punasest lehmast ja templi ehitamsest.
Seal on öedud, et nad leidsid täiusliku punase lehma.
Oskate te seda kommenteerida ja kas see on märk lõpuaegadest?"
Muide, ma just hiljuti rääkisin punase lehma teemal.
Ma isegi ei tea, miks?
Küllap me iganädalase Toora lugemise raames.
See on teema, mille osas rabidki ei tea,
miks või kuidas põletatud punase lehma tuhk
sind puhastab, kui oled puudutanud surnu keha
või miks templis teenivad preestrid
peavad end esmalt selle tuhaga puhastama.
Rääkides aga lõpuaja kontekstist, siis kui punased lehmad ilmuvad välja,
on rabide sõnul aeg ehitada tempel uuesti üles
ja puhastada preestrid.
Seetõttu see ongi oluline.
Üks küsimus veel.
Kim küsib:
"Kas Christian Standard Bible piiblitõlge on hea?
Piiblitõlkeid on nii palju,
aga tahan lugeda Piiblit, mis on täpne ja ehe Jumala Sõna."
Christian Standard Bible on hea variant.
Kunagi nimetati seda ka Holmani Piibliks,
kuid seda tõlget on uuendatud.
See on kui vahepealne variant
sõnasõnalisest ja kaasaegsest piiblitõlkest.
Kuid ma julgustan inimesi alati pöörduma Piibli algkeele juurde,
kust saab palju, palju rohkem.
Lõpetuseks aga Psalmid 125:1:
"Kes loodavad Issanda peale, on nagu Siioni mägi, mis ei kõigu,
vaid püsib igavesti."
Lapsed.
Tahame, et nad kasvaks üles tundes Jumala Sõna.
Tänapäeva kiires elutempos vajaksime aga selleks veidi abi.
Tasuta "Superraamatu" piibliäpis on lastele meeldivaid lahedaid asju.
Piibli tundmaõppimine on lahe.
Nagu ka vingede videomängude mängimine,
lahedate videote vaatamine
või Piibli kangelaste avastamine.
Jumala Sõna tundmaõppimine on lõbus!
Tasuta "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas